་རོལ་མཚོ་གླིང་ཞེས་བྱ་སྟེ། དྲུམ་ཤིང་བཅུད་
འཐུང་གི་མི་རྣམས་ཀྱིས་ཀྱང་། མོས་པར་བྱེད་དོ། །དགའ་བར་བྱེད་དོ། །འདུན་པར་
བྱེད་དོ། །འོས་པར་བྱེད་དོ། །འཐད་པར་བྱེད་དོ། །སྨོན་པར་བྱེད་དོ། །མཆོག་ཏུ་བྱེད་
311

གསུང་རབ་སྒོ་མཛོད་རིན་པོ་ཆེའི་གླེགས་བམ། 13
དོ། །དྲུམ་ཤིང་བཅུད་འཐུང་གི་མི་རྣམས་ཀྱིས་ཀྱང་། ནམ་ཞིག་སངས་རྒྱས་ཀྱི་ཞིང་
དེ་རུ་སྐྱེ་ནས། སངས་རྒྱས་ཀྱི་ཞིང་ནས་སངས་རྒྱས་ཀྱི་ཞིང་དུ་འགྲོ་བར་གྱུར་ཅིག །
ཅེས་སྨོན་ལམ་འདེབས་པའོ། །གཞན་ཡང་སངས་རྒྱས་ཀྱི་ཞིང་དེ་ལ། མེ་ཏོག་སྦུབས་
གནས་ཀྱི་མི་རྣམས་ཀྱིས་མཚན་གསོལ་པ། ཨུ་དུམ་ཝ་རའི་མེ་ཏོག་མཚོ་གླིང་ཞེས་བྱ་
མེ་ཏོག་སྦུབས་གནས་ཀྱི་མི་རྣམས་ཀྱིས་ཀྱང་། མོས་པར་བྱེད་དོ། །དགའ་བར་
བྱེད་དོ། །འདུན་པར་བྱེད་དོ། །འོས་པར་བྱེད་དོ། །འཐད་པར་བྱེད་དོ། །སྨོན་པར་
བྱེད་དོ། །མཆོག་ཏུ་བྱེད་དོ། །མེ་ཏོག་སྦུབས་གནས་ཀྱི་མི་རྣམས་ཀྱིས་ཀྱང་། ནམ་ཞིག་
སངས་རྒྱས་ཀྱི་ཞིང་དེ་རུ་སྐྱེ་ནས། སངས་རྒྱས་ཀྱི་ཞིང་ནས་སངས་རྒྱས་ཀྱི་ཞིང་དུ་འགྲོ་
བར་གྱུར་ཅིག །ཅེས་སྨོན་ལམ་འདེབས་པའོ།
༧ གཞན་ཡང་སངས་རྒྱས་ཀྱི་ཞིང་དེ་ལ། སྡིག་པ་མི་དགེ་བའི་ལས་རྣམས་སྤངས་
ཤིང་། དགེ་བ་རྣམ་པ་བཅུ་དང་དུ་བླངས་པའི་སྐྱེས་བུ་རྣམས་ནི། རྟག་ཏུ་མཆོད་
གནས་སུ་བྱེད་ཅིང་སྨོན་ལམ་འདེབས་པ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་
སྦྱིན་པ་བཏང་བ་ལ་སེར་སྣ་མེད་ཅིང་། སྦྱིན་པའི་དོན་དང་ལྡན་པའི་སྐྱེས་བུ་རྣམས་
ནི་ཞིང་དེ་རུ་སྐྱེ་བའོ། །གཞན་ཡང་ཚུལ་ཁྲིམས་སྲུང་བ་ལ། འཆལ་པ་མེད་ཅིང་།
ཚུལ་ཁྲིམས་ཀྱི་དོན་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་
བཟོད་པ་སྒོམ་པ་ལ་བྱུང་ཚོར་མེད་ཅིང་། བཟོད་པའི་དོན་དང་ལྡན་པའི་སྐྱེས་བུ་
རྣམས་ནི་ཞིང་དེ་རུ་སྐྱེ་བའོ། །གཞན་ཡང་བརྩོན་འགྲུས་རྩམ་པ་ལ་ལེ་ལོ་མེད་ཅིང་།
བརྩོན་འགྲུས་ཀྱི་དོན་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་
བསམ་གཏན་བསྒོམ་པ་ལ་འགྱུར་ལྡོག་མེད་ཅིང༌། བསམ་གཏན་གྱི་དོན་དང་ལྡན་
པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་སྟོབས་མཆོག་བསྐྱེད་པ་
ཐོགས་པ་མེད་ཅིང༌། སྟོབས་མཆོག་གི་དོན་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་
312

མདོ་སྡེ།
བསྟན་པ་ཆག་ཕེབས་གནས་ཀྱི་མདོ།
སྐྱེ་བའོ། །གཞན་ཡང་སྙིང་རྗེ་བསྐྱེད་པ་ལ་བདག་ཕྱོགས་མེད་ཅིང༌། སྙིང་རྗེའི་དོན་
དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་སྨོན་ལམ་འདེབས་
པ་ལ་རེ་དོགས་མེད་ཅིང་། སྨོན་ལམ་གྱི་དོན་དང་ལྡན་པའི་སྐྱེས་བུ་རྣམས་ནི་ཞིང་དེ་
རུ་སྐྱེ་བའོ། །གཞན་ཡང་ཐབས་མཆོག་སྒྲུབ་པ་ལ་རྨོངས་པ་མེད་ཅིང་། ཐབས་ཀྱི་དོན་
དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཤེས་རབ་སྒོམ་པ་ལ་
འཁྲུལ་པ་མེད་ཅིང་། ཤེས་རབ་ཀྱི་དོན་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་
བའོ། །གཞན་ཡང་ཕྱི་སྟོང་པ་ཉིད་ཀྱི་དོན་བསྒོམས་ནས་ཕྱི་བཟུང་བའི་ཡུལ་ཐམས་
ཅད། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །
གཞན་ཡང་ནང་སྟོང་པ་ཉིད་ཀྱི་དོན་བསྒོམས་ནས་འཛིན་པའི་སེམས་ཀྱང་། སྟོང་པ་
ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཕྱི་
ནང་སྟོང་པ་ཉིད་ཀྱི་དོན་བསྒོམས་ནས་གཉིས་སུ་འཛིན་པའི་རྟོགས་པ་ཐམས་ཅད་
ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །
གཞན་ཡང་འདུས་བྱས་སྟོང་པ་ཉིད་ཀྱི་དོན་བསྒོམས་ནས་འདུས་བྱས་ཀྱི་མཚན་མ་
ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་
སྐྱེ་བའོ། གཞན་ཡང་འདུས་མ་བྱས་སྟོང་པ་ཉིད་ཀྱི་དོན་བསྒོམས་ནས་འདུས་མ་བྱས་
ཀྱི་རང་བཞིན་ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་
ནི་ཞིང་དེ་རུ་སྐྱེ་བའོ། །གཞན་ཡང་མཐའ་ལས་འདས་པ་སྟོང་པ་ཉིད་ཀྱི་དོན་བསྒོམས་
ནས་རྟག་པ་དང་ཆད་པ་དང་སྣང་བ་དང་སྟོང་པའི་མཐའ་ཐམས་ཅད་ཀྱང་། སྟོང་
པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་མི་
དམིགས་པ་སྟོང་པ་ཉིད་ཀྱི་དོན་བསྒོམས་ནས་མི་དམིགས་པའི་མཚན་མ་ཐམས་ཅད་
ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ།
313

གསུང་རབ་སྒོ་མཛོད་རིན་པོ་ཆེའི་གླེགས་བམ། 13
གཞན་ཡང་ཆེན་པོ་སྟོང་པ་ཉིད་ཀྱི་དོན་བསྒོམས་ནས་ང་བོ་སྙམ་པའི་ཆེ་བ་ཐམས་ཅད་
ཀྱང༌། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །
གཞན་ཡང་དོན་དམ་པ་སྟོང་པ་ཉིད་ཀྱི་དོན་བསྒོམས་ནས་རང་བཞིན་དོན་དམ་མྱོང་
པའི་མཚན་མ་ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་
རྣམས་ནི་ཞིང་དེ་རུ་སྐྱེ་བའོ། །གཞན་ཡང་རང་བཞིན་སྟོང་པ་ཉིད་ཀྱི་དོན་བསྒོམས་
ནས་གང་གི་རང་བཞིན་ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་
་་ཡང་རང་བཞིན་མེད་པ་སྟོང་པ་ཉིད་ཀྱི་དོན་
བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་རང་
བསྒོམས་ནས་གང་ལ་རང་བཞིན་མེད་པའི་ངོ་བོ་ཐམས་ཅད་ཀྱང་། སྟོང་པ་ཉིད་སྟོང་
པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་རང་གི་མཚན་
ཉིད་སྟོང་པ་ཉིད་ཀྱི་དོན་བསྒོམས་ནས་རང་གི་མཚན་ཉིད་ཐམས་ཅད་ཀྱང་། སྟོང་པ་
ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཐོག་
མ་དང་ཐ་མ་མེད་པ་སྟོང་པ་ཉིད་ཀྱི་དོན་བསྒོམས་ནས་ཐོག་མཐའ་འཛིན་པའི་དངོས་
པོ་ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་
རུ་སྐྱེ་བའོ། །གཞན་ཡང་དོར་བ་མེད་པ་སྟོང་པ་ཉིད་ཀྱི་དོན་བསྒོམས་ནས་དོར་བ་
ལྷག་མཐོང་གི་མཚན་མ་ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་
སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་དངོས་པོ་མེད་པ་སྟོང་པ་ཉིད་ཀྱི་
དོན་བསྒོམས་ནས་དངོས་པོ་འཛིན་པའི་མཚན་མ་ཐམས་ཅད་ཀྱང་། སྟོང་པ་ཉིད་
སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་དངོས་པོ་
མེད་པའི་ངོ་བོ་ཉིད་སྟོང་པ་ཉིད་ཀྱི་དོན་བསྒོམས་ནས་དངོས་པོ་མེད་པའི་དོན་ལ་
འཛིན་པའི་མཚན་མ་ཐམས་ཅད་ཀྱང་། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་
རྣམས་ནི་ཞིང་དེ་རུ་སྐྱེ་བའོ། །གཞན་ཡང་བོན་ཐམས་ཅད་སྟོང་པ་ཉིད་ཀྱི་དོན་
314

མདོ་སྡེ།
༼ཀ༽
བསྟན་པ་ཆག་ཕེབས་གནས་ཀྱི་མདོ།
སྟོང་པ་
བསྒོམས་ན་འཁོར་བ་དང་མྱ་ངན་ལས་འདས་པའི་བོན་ཐམས་ཅད་ཀྱང་།
ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་སྟོང་
པ་ཉིད་སྟོང་པ་ཉིད་ཀྱི་དོན་བསྒོམས་ནས་སྟོང་པ་ཉིད་ལྟ་བའི་མཚན་མ་ཐམས་ཅད་
ཀྱང༌། སྟོང་པ་ཉིད་སྟོང་པ་ཉིད་དུ་ཤེས་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །
གཞན་ཡང་དྲན་པ་ཉེ་བར་བཞག་པ་བཞི་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་
སྐྱེ་བའོ། །གཞན་ཡང་ཡང་དག་པར་སྤོང་བ་བཞི་དང་ལྡན་པའི་སྐྱེས་བུ་རྣམས་ནི་
ཞིང་དེ་རུ་སྐྱེ་བའོ། །གཞན་ཡང་རྫུ་འཕྲུལ་གྱི་རྐང་པ་བཞི་དང་ལྡན་པའི་སྐྱེས་བུ་
རྣམས་ནི་ཞིང་དེ་རུ་སྐྱེ་བའོ། །གཞན་ཡང་དབང་པོ་རྣམས་དང་ལྡན་པའི་སྐྱེས་བུ་
རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཏིང་ངེ་འཛིན་རྣམས་དང་ལྡན་པའི་སྐྱེས་བུ་
རྣམས་ནི་ཞིང་དེ་རུ་སྐྱེ་བའོ། །གཞན་ཡང་གཤེན་རབ་ཀྱི་ལམ་བཞི་དང་ལྡན་པའི་
སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་མི་འཇིགས་པའི་སྟོབས་རྣམས་དང་
ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཐར་པའི་ལམ་བརྒྱད་ལ་
བགྲོད་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཕྱིར་མི་ལྡོག་པའི་འབྲས་
བུ་ཐོབ་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ལན་ཅིག་ཕྱིར་འོང་བའི་
འབྲས་བུ་ཐོབ་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་རྒྱུན་དུ་ཞུགས་
པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་དགྲ་བཅོམ་པའི་སྐྱེས་བུ་རྣམས་
ནི་ཞིང་དེ་རུ་སྐྱེ་བའོ། །གཞན་ཡང་ཚད་མེད་པ་བཞི་དང་ལྡན་པའི་སྐྱེས་བུ་རྣམས་ནི་
ཞིང་དེ་རུ་སྐྱེ་བའོ། །གཞན་ཡང་གཡུང་དྲུང་གི་བོན་ཕྱེ་བ་མེད་པ་ལ་མ་འདྲེས་པ་དགུ་
དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ཡང་དག་པའི་རིག་
པ་ཉིད་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་གཡུང་དྲུང་
གི་ཡན་ལག་དགུ་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་
315

གསུང་རབ་སྒོ་མཛོད་རིན་པོ་ཆེའི་གླེགས་བམ། 13
གཤེན་རབ་ཀྱི་བདེན་པ་བཞི་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །
གཞན་ཡང་སོ་སོ་ཡང་དག་པའི་རིག་པ་བཞི་དང་ལྡན་པའི་སྐྱེས་བུ་རྣམས་ནི་ཞིང་དེ་
རུ་སྐྱེ་བའོ། །གཞན་ཡང་མི་བསྙེལ་བའི་གཟུངས་དང་ལྡན་པའི་སྐྱེས་བུ་རྣམས་ནི་ཞིང་
དེ་རུ་སྐྱེ་བའོ། །གཞན་ཡང་མཐར་གྱིས་གནས་པའི་སྙོམས་པར་འཇུག་པ་དགུ་དང་
ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་མཚན་མ་མེད་པ་ལ་
སྙོམས་པར་འཇུག་པ་བཞི་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་
ཡང་རྒྱུན་དུ་གནས་པའི་ཐུགས་རྗེ་བཞི་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་
བའོ། །གཞན་ཡང་རྟོགས་པ་ཆེན་པོའི་ལྟ་བ་དང་ལྡན་པའི་སྐྱེས་བུ་རྣམས་ནི་ཞིང་དེ་
རུ་སྐྱེ་བའོ། །གཞན་ཡང་བསྲུང་དུ་མེད་པའི་དམ་ཚིག་དང་ལྡན་པའི་སྐྱེས་བུ་རྣམས་
ནི་ཞིང་དེ་རུ་སྐྱེ་བའོ། །གཞན་ཡང་ལྷུན་གྱིས་གྲུབ་པའི་འཕྲིན་ལས་དང་ལྡན་པའི་སྐྱེས་
བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་རྣམ་པར་དག་པའི་སྤྱོད་པ་དང་ལྡན་
པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་ལེགས་པར་འབྱུང་བའི་ཡོན་
ཏན་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་སྙོམས་པར་
གནས་པའི་ངང་ཉིད་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་
འགྱུར་བ་མེད་པའི་སྐུ་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་
ཡང་རང་བཞིན་མེད་པའི་གསུང་དང་ལྡན་པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །
གཞན་ཡང་མཉམ་ཉིད་འཁྲུལ་པ་མེད་པའི་ཐུགས་དང་ལྡན་པའི་སྐྱེས་བུ་རྣམས་ནི་
ཞིང་དེ་རུ་སྐྱེ་བའོ། །གཞན་ཡང་རྣམ་པ་ཐམས་ཅད་མཁྱེན་པའི་ཡེ་ཤེས་དང་ལྡན་
པའི་སྐྱེས་བུ་རྣམས་ནི་ཞིང་དེ་རུ་སྐྱེ་བའོ། །གཞན་ཡང་བླ་ན་མེད་པ་ཡང་དག་པར་
རྫོགས་པའི་འབྲས་བུ་ཐོབ་པའི་སྐྱེས་བུ་རྣམས་ནི་ཞིང་དེ་རུ་འགྲོ་བ་འདྲེན་པའི་སྟོན་པ་
ལ་འབྱོན་པའོ། །དེའི་ཕྱིར་ན་སངས་རྒྱས་ཀྱི་ཞིང་དེ་ལ། ཀུན་གྱིས་མོས་པར་བྱེད་དོ།
316

མདོ་སྡེ།
བསྟན་པ་ཆག་ཕེབས་གནས་ཀྱི་མདོ།
དགའ་བར་བྱེད་དོ། །འདུན་པར་བྱེད་དོ། །མཆོད་པར་བྱེད་དོ། །འོས་པར་བྱེད་དོ། །
འཐད་པར་བྱེད་དོ། །མཆོག་ཏུ་བྱེད་དོ། །བསྟོད་པར་བྱེད་དོ། །སྨོན་པར་བྱེད་དོ། །
ཕུད་དུད་དུ་བྱེད་དོ། །ནན་ཏན་དུ་བྱེད་དོ། །བཀུར་སྟིར་བྱེད་དོ། །རིམ་གྲོར་བྱེད་དོ། །
དེ་ནས་དེའི་ཡོན་ཏན་གྱིས། ནམ་ཞིག་སྨོན་ལམ་གྱི་མཐའ་བཙན་ནས་ཞིང་དེ་རུ་སྐྱེ་
ཞིང་། སངས་རྒྱས་ཀྱི་ཞིང་ནས་སངས་རྒྱས་ཀྱི་ཞིང་དུ་འགྲོ་བའོ། །ཚེ་ལོ་བརྒྱ་པའི་སྟོན་
པ་བློ་གསལ་འཆི་མེད་གཙུག་ཕུད་ཀྱང༌། འགྲོ་བ་སེམས་ཅན་གྱི་དོན་ལ་འོད་གསལ་
ལྷ་ལས་བབས་ནས། སུམ་ཅུ་རྩ་གསུམ་གྱི་གནས་སུ་བོན་གྱི་འཁོར་ལོ་བསྐོར་ནས། རི་
རབ་ཀྱི་རྩེ་མོ་ལ་ལྷ་མཐུ་རྩལ་ཅན་རྣམས་དམ་ལ་བཏགས་ཏེ། ལྷ་མ་ཡིན་གྱི་གཡེན་
ཁམས་རྣམས་འཁོར་དུ་བསྐོར་རོ། །དེ་ནས་གཟིགས་ཚད་དང་དགོངས་ཚད་རྣམ་པ་
བཅུ་ཐུགས་ལས་བཀྲམ་སྟེ། སྔོན་གྱི་སྟོན་པ་བདེ་བར་གཤེགས་པ་རྣམས་བྱོན་པའི་
ཤུལ། མ་འོངས་པའི་སྟོན་པ་སངས་རྒྱས་རྣམས་འབྱོན་པའི་གནས་ཡིན་པས། ད་ལྟའི་
སྟོན་པ་ཡང་འབྱོན་པའི་ས་རུ་འོས་པར་དགོངས་ནས་བྱོན་པའོ། །གཞན་ཡང་སངས་
རྒྱས་ཞིང་དེ་ནི་བདེ་བར་གཤེགས་པའི་ཐུགས་རྗེའི་སྟོབས་ལས་གྲུབ་སྟེ། ཡེ་ནས་འཕོ་
འགྱུར་དང་འཇིག་བྲལ་མེད་ཅིང་། བར་གྱི་བསྐལ་པ་རེ་རེ་ལ་འཇིག་རྟེན་གྱི་ཁམས་
རྣམས་ཀྱང་། མཐོ་བཅད་དང་ཟུར་བསྙལ་ཙམ་འཇིག་པ་ལྟ་ཅི་སྨོས་ཀྱི། དུས་ཀྱི་
བསྐལ་པ་ལ་མེ་བདུན་ཆུ་གཅིག་བྱུང་བའི་དུས་ཀྱང་། རང་བཞིན་གྱིས་མཁའ་ལ་
འཕགས་ནས་སྲིད་པ་ཡེ་སངས་ཀྱི་གནས་དང་འབྲེལ་བར་འགྱུར་རོ། །ནམ་ཞིག་
འཁོར་བ་དོང་སྤྲུགས་བོན་ཉིད་ཀྱི་དབྱིངས་སུ་འཁོད་པའི་དུས་སུ། བོན་ཉིད་ཀྱི་
དབྱིངས་སུ་མངོན་པར་རྫོགས་ཤིང༌། མཁའ་ལ་མཉམ་ཉིང་ཀློང་དུ་བདལ་པའོ།
འདུས་པ་རིན་པོ་ཆེའི་རྒྱུད་དྲི་མ་མེད་པ། གཟི་བརྗིད་རབ་ཏུ་འབར་བའི་མདོ་ལས།
སངས་རྒྱས་ཀྱི་གནས་དང་ཞིང་ཁམས་ཀྱི་ལེའུ་སྟེ་གསུམ་པའོ། །
317

གསུང་རབ་སྒོ་མཛོད་རིན་པོ་ཆེའི་གླེགས་བམ། 13
༧ ཁྱུང་སྟེང་ནོར་གླིང་བོན་གཏེར་སྒྲོམ་བུའི་ཁར།
གསང་ལུང་འཛིན་པའི་འོད་ཟེར་སྦྱིན་པ་ཡིས།
སྒོ་བཞི་མཛོད་ལྔའི་དཔེ་རྙིང་གངས་རིའི་རྒྱན།
དཀའ་ཁྲི་མྱོང་བརྒྱས་སྤེལ་འདི་རྟག་བརྟན་སྨོན།
༧ སྒོ་བཞི་མཛོད་དང་ལྔ་ཡི་བོན།
ས་ཡི་རྡུལ་བཞིན་གྲངས་འཕེལ་ནས།
རིན་ཆེན་སྣ་ལྔའི་གཏེར་བཞིན་དུ།
སེམས་ཅན་དོན་དུ་རྒྱས་པར་ཤོག
318